3. zadanie – Miesta pamäti

20 bodový zoznam miesť pamäti

Analýza miest pamäti – 2–3 normostrany

Odovzdať do: 19. 4. 2016 do Odevzdárny v ISe (otvorená do 23.59)

Úlohou je zaznamenať 20 miest pamäti v Brne/mieste bydliska. Výsledkom má byť zoznam 20 miest pamäti (sochy, pomníky, pamätné tabule a pod.), ktoré sa nachádzajú vo verejnom priestore, ich lokalizácia (kde sa miesto nachádza – ulica, námestie, park... prípadne v rámci akej budovy je umiestnené (škola, pošta, miesto pôsobenia...) a následná „analýza“ zaznamenaných miest.

Analýzu si predstavujem ako zhodnotenie vami vytvoreného výberu – aké obdobie bolo najviac reflektované, o aké udalosti/osobnosti sa jednalo (čo pripomínajú – porážky, výhry, obete, tragédie, odvahu...?), či sa jedná o lokálne brnianske, regionálne, celoštátne udalosti/osobnosti, alebo pripomínajú minulosť náboženskej, etnickej, národnostnej, inej menšiny, či sociálnej skupiny a pod. Čo majú spoločné, čo majú rozdielne, zhodnotenie ich významu vo verejnom priestore.

Možností je veľa, nevyžadujem aby ste ku každému miestu pamäti dali vyčerpávajúci komentár. Skôr chcem, aby ste sa zamysleli nad vytvoreným zoznamom a skúsili sa na neho pozrieť ako na „odkaz“, na fyzické médium medzi kolektívnou historickou pamäťou, verejným priestorom a spoločnosťou, zamysleli sa nad tým, čo všetko dané miesta v sebe nesú, prečo je to významné, prečo by to malo byť významné, ako miesta pamäti vypovedajú o súčasnej spoločnosti, aké miesto zaujímajú v Brne, vo verejnom priestore...

Podľa vlastného záujmu či kreativity môžete vybrať a vyhľadať miesta pamäti reflektujúce len jednu časť histórie (napr. obete 2. svetovej vojny, osobnosti pred rokom 1900, relikty komunizmu (kde je dodnes kosák a kladivo?), prípadne „kuriozity“ ako je pamätná tabuľa na Pekařské, zastávka oproti nemocnici, ktorá pripomína prepadnutie električkovej zastávky do zeme, pri ktorom sa stratila žena a jej telo sa nenašlo.